JY LEES NOU Vir Altyd se storieverteller, Jaco Smit
Rolprente het sy ‘lewe gered’ na´ ’n ernstige motorongeluk. Jaco Smit, regisseur van Vir Altyd, vertel meer oor sy reis.
Die storie het my geraak, want ek is op ’n plek in my lewe waar ek daarmee kan identifiseer. Die fliek vra: Wat presies behels dit om die e´e´n te vind? Dit was ’n baie ambisieuse projek, want ons het deels op Mauritius geskiet. Dit was warm en moeilik en daar was min produksiemense op stel. Maar dit was ’n voorreg om weer saam met Ivan Botha en Donnalee Roberts te werk, asook akteurs soos Elize Cawood en vervaardiger Danie Bester. Ons het ook in die Paarl geskiet, waar ek grootgeword het. My ou straat waarin ek as kind gewoon het, is daarin, en my herinneringe. Ek het emosioneel daarin bele^ en ek’s trots daarop.
Ek se^ gereeld films het my lewe gered. Ek was in ’n ernstige motorfietsongeluk in gr. 10 en was vir ’n jaar en ’n half op my rug. Flieks het my geselskap geword. Dit het my hoop gegee, ’n manier om my werklikheid te verwerk. Ek het probeer om weer skool toe te gaan in gr. 11, my hele lyf byna in gips, maar ek het gesukkel en is toe na Abbotts College in Kaapstad. Ek was baie agter en kon daar meer vakke op ’n slag doen. In my matriekjaar, twee weke voordat ek in Bloemfontein argitektuur sou gaan studeer, hoor ek toe van die AFDA- filmskool en het daar en dan besluit ek wil soontoe. Daardie paar jaar was ’n harde les, maar ek glo nou dit het alles om ’n rede gebeur.
Hulle is die hardwerkendste mense wat ek al tee¨gekom het, en boonop talentvol en inspirerend. Op stel werk ons goed saam. Hulle lewer insette wanneer ek regie doen, en ek gee insette met die teks, maar ons respekteer mekaar te veel om vas te sit en laat mekaar dus toe om elkeen sy ding te doen.
Dis nie nou ’n doelwit nie, maar ek het baie respek vir mense wat albei kan doen. Die klein plaaslike bedryf vereis ook dat almal diversifiseer en meer as een vaardigheid aanleer. Wie weet? Ek se^ nooit “nooit” nie.
Donnalee Roberts en Ivan Botha het onlangs by die Silverstar Casino foto's saam met aanhangers geneem.